**สรุปผลการประชุม ก.ท.**

**ครั้งที่ 4/๒๕66**

**เมื่อวันที่ 27 เมษายน 2566 เวลา 13.30 น.**

………………………..

1. แก้ไขเพิ่มเติมประกาศ ก.ท. เรื่อง มาตรฐานทั่วไปเกี่ยวกับวินัยและการรักษาวินัย และการดำเนินการ ทางวินัย (ฉบับที่ ๔) พ.ศ. ....

- เห็นชอบให้แก้ไขเพิ่มเติมประกาศ ก.ท. เรื่อง มาตรฐานทั่วไปเกี่ยวกับวินัยและการรักษาวินัย และการดำเนินการทางวินัย (ฉบับที่ ๔) พ.ศ. ....

2. แก้ไขมาตรฐานทั่วไปเกี่ยวกับการให้ออกจากราชการ พ.ศ. 2558 และมาตรฐานทั่วไปเกี่ยวกับสิทธิการอุทธรณ์ และการพิจารณาอุทธรณ์และการร้องทุกข์ พ.ศ. 2558 ให้สอดคล้องกับกฎหมายประกอบรัฐธรรมนูญว่าด้วยการป้องกันและปราบปรามการทุจริต

- เพื่อให้การพิจารณาในเรื่องนี้เป็นด้วยความรอบคอบ และมีมาตรฐานเช่นเดียวกับข้าราชการพลเรือน
จึงให้ฝ่ายเลขานุการสอบถามไปยังสำนักงาน ก.พ. ว่า ปัจจุบันได้มีการกำหนดหลักเกณฑ์และเงื่อนไขเกี่ยวกับ
การสั่งให้ข้าราชการพลเรือนหยุดปฏิบัติหน้าที่และการสั่งข้าราชการพลเรือนพ้นจากตำแหน่ง เพื่อให้สอดคล้องกับมาตรา 93 ประกอบมาตรา 81 แห่งพระราชบัญญัติประกอบรัฐธรรมนูญว่าด้วยการป้องกัน และปราบปรามการทุจริต พ.ศ. 2561 หรือไม่ รวมทั้งมีแนวทางปฏิบัติในกรณีดังกล่าวอย่างไร แล้วนำมาประกอบการพิจารณาอีกครั้งหนึ่ง

3. การแต่งตั้งคณะกรรมการสัมภาษณ์ เพื่อเลื่อนและแต่งตั้งให้ดำรงตำแหน่งที่สูงขึ้นในสายงานวิทยาศาสตร์และเทคโนโลยี ตำแหน่งวิศวกรโยธาชำนาญการพิเศษเป็นระดับเชี่ยวชาญ

- เห็นชอบให้แต่งตั้งคณะกรรมการสัมภาษณ์ เพื่อเลื่อนและแต่งตั้งให้ดำรงตำแหน่งที่สูงขึ้น ในสายงานวิทยาศาสตร์และเทคโนโลยี ตำแหน่งวิศวกรโยธาชำนาญการพิเศษเป็นระดับเชี่ยวชาญ ดังนี้

1. พ.จ.อ.ชนินทร์ ราชมณี ผู้ทรงคุณวุฒิในคณะกรรมการกลางพนักงานเทศบาลที่คณะกรรมการกลางพนักงานเทศบาลคัดเลือก เป็นประธาน

2. นายพิริยะ ศรีสุขสมวงค์ นายกเทศมนตรีตำบลคลองท่อมใต้ ผู้แทนนายกเทศมนตรี ในคณะกรรมการกลางพนักงานเทศบาลที่คณะกรรมการกลางพนักงานเทศบาลคัดเลือก เป็นกรรมการ

3. นายวรากร ยานุทัย ปลัดเทศบาลตำบลบันนังสตา ผู้แทนปลัดเทศบาลในคณะกรรมการกลางพนักงานเทศบาลที่คณะกรรมการกลางพนักงานเทศบาลคัดเลือก เป็นกรรมการ

4. หารือการนับระยะเวลาการดำรงตำแหน่งที่เกี่ยวข้องและเกื้อกูลเพื่อประโยชน์ในการเลื่อน และแต่งตั้งให้ดำรงตำแหน่งสูงขึ้น

- เห็นชอบให้นับระยะเวลาการดำรงตำแหน่งที่เกี่ยวข้องและเกื้อกูลเพื่อประโยชน์ในการเลื่อน และแต่งตั้งให้ดำรงตำแหน่งสูงขึ้น จำนวน 1 ราย คือ นางสาวณัฐนรี วิโสจสงคราม

5. การโอนพนักงานเทศบาลกรณีมีเหตุผลความจำเป็น

- เห็นชอบให้ยุติเรื่องจำนวน 3 ราย

.........................................................................